དེ་ཡང་མཁས་པའི་དབང་བོ་དགེ་འདུན་ཆོས་འཕེལ་ལགས་ཀྱིས་རྒྱ་གར་གྱི་གནས་ཚུལ་སོགས་གསུངས་དུས་ཁུངས་དང་རྒྱབ་རྟེན་དུ་བྱས་ཡོད་པའི་ཕྱག་དཔེ་ནི་ཧ་ཅང་མང་པོ་ཡོད་ཅིང་།ཆག་ལོའི་ལམ་ཡིག་ཅེས་པ་ཡང་དེའི་ཁྲོད་ཀྱི་གཅིག་ཡིན་པ་མ་ཟད།ཁོང་གིས་ཐུགས་སྣང་ཆེར་མཛད་པའི་ཕྱག་དཔེ་ཞིག་ཀྱང་ཡིན་ཏེ།དེབ་ཐེར་དཀར་པོ་དང་གཏམ་རྒྱུད་གསེར་ཐང་།རྒྱ་གར་ལམ་ཡིག་སོགས་ཐམས་ཅད་དུ་ཆག་ལོའི་ལམ་ཡིག་ཅེས་པ་ལུང་དྲངས་འདུགཡིན་ཡང་ཁོང་གིས་དྲངས་པའི་ལུང་དག་ད་ལྟ་རང་ཅག་གིས་མཐོང་ཐུབ་པའི་ཆག་ལོའི་ལམ་ཡིག་དང་ཧ་ཅང་མི་འདྲ་བར་འདུག་པས།འདིའི་ཐད་དུ་ཅུང་ཟད་བརྗོད་འདོད་སྐྱེས་སོ།